
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 98
din 27 mai 2015
privind modificarea unui contract de concesiune
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10881/11.05.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 30/28.02.2013 privind aprobarea unui schimb de terenuri şi Hotărârii Consiliului Local Sighişoara nr. 131/25.07.2013 privind însuşirea rapoartelor de evaluare pentru terenurile al căror schimb s-a aprobat prin  Hotărârea Consiliului Local Sighişoara nr. 30/28.02.2013;

Având în vedere contractul de schimb, autentificat cu nr. 228/19.03.2015, de către Biroul Individual Notarial Urian Marcel Cosmin, încheiat între Statul Român prin Municipiul Sighişoara, în calitate de coschimbaş prim şi Teleson S.R.L., în calitate de coschimbaş secund, prin care Teleson S.R.L. a dobândit prin schimb, în proprietate, suprafaţa indiviză de 397 mp. teren (cota de 379/3917) din suprafaţa indiviză concesionată de 2640/3917 mp. (cota de 2640/3917) din imobilul situat în Municipiul Sighişoara, strada Consiliul Europei, nr. 6, judeţul Mureş, înscris în C.F. nr. 50306 (nr. C.F. vechi 10225, nr. top. 1794), sub nr. cad. 50306 – teren intravilan în suprafaţă totală de 3917 mp.;

Având în vedere adresa nr. 177/21.04.2015, înregistrată la Municipiul Sighişoara sub nr. 9395/21.04.2015, formulată de S.C. Teleson S.R.L. cu referire, în esenţă, la modificarea contractului de concesiune nr. 89/4195-06.07.2002, aşa cum a fost modificat şi completat prin actele adiţionale 1-4, încheiat între Consiliul Local Sighişoara, respectiv Municipiul Sighişoara, în calitate de concedent şi S.C. Teleson S.R.L. în calitate de concesionar, pe care este edificat obiectivul turistic Hotel Cavalerul, situat în str. Consiliul Europei, nr. 6, în sensul diminuării suprafeţei indivize de teren concesionate de 2640 mp. (cota de 2640/3917) cu suprafaţa indiviză de 397 mp. teren (cota de 379/3917), motivat de faptul că societatea a dobândit prin schimb, în proprietate, suprafaţa indiviză de 397 mp. teren (cota de 379/3917) din suprafaţa indiviză concesionată de 2640/3917 mp. (cota de 2640/3917);
Având în vedere prevederile art. 70 din Ordonanţa de Urgenţă nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007 care stipulează: ,,contractele de concesiune încheiate până la data intrării în vigoare a prezentei ordonanţe de urgenţă rămân supuse reglementărilor în vigoare la data încheierii lor”;

Având în vedere prevederile Legii nr. 219/1998 privind regimul concesiunilor, cu modificările ulterioare, precum şi ale Normelor metodologice - cadru de aplicare a Legii nr. 219/1998 privind regimul concesiunilor, aprobate prin Hotărârea Guvernului nr. 216/1999, normele legale în vigoare şi aplicabile la data încheierii contractului de concesiune nr. 89/4195-06.07.2002; 

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că în urma modificării contractului de concesiune nu sunt afectate planurile de sistematizare şi că terenul nu mai face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 10880/11.05.2015, prin care se propune modificarea contractului de concesiune nr. 89/4195-06.07.2002, aşa cum a fost modificat şi completat prin actele adiţionale nr. 1-4, în sensul diminuării suprafeţei indivize de teren concesionate de la suprafaţa indiviză concesionate de 2640/3917 mp. (cota de 2640/3917) la suprafaţa indiviză de 2261/3917 mp. (cota de 2261/3917), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate; 
În temeiul art. 36 (2) lit. „c”, (5) lit. „a” şi „b” şi (9), art . 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

HOTĂRĂŞTE:
Art. 1. (1) Se aprobă modificarea contractului de concesiune nr. 89/4195-06.07.2002, aşa cum a fost modificat şi completat prin actele adiţionale nr. 1-4, încheiat între Consiliul Local Sighişoara, respectiv Municipiul Sighişoara, în calitate de concedent şi S.C. Teleson S.R.L. în calitate de concesionar, pe care este edificat obiectivul turistic Hotel Cavalerul, situat în Municipul Sighişoara, str. Consiliul Europei, nr. 6, în sensul diminuării suprafeţei indivize de teren concesionate de la suprafaţa indiviză de 2640/3917 mp. (cota de 2640/3917) la suprafaţa indiviză de 2261/3917 mp. (cota de 2261/3917), întrucât S.C. Teleson S.R..L. a dobândit prin schimb, în proprietate, suprafaţa indiviză de 397 mp. teren (cota de 379/3917) din suprafaţa indiviză concesionată de 2640/3917 mp. (cota de 2640/3917).
(2) Urmare a diminuării suprafeţei de teren concesionate, obiectul contractului de concesiune îl va constitui suprafaţa indiviză de 2261/3917 mp. (cota de 2261/3917) teren din terenul în suprafaţă totală de 3917 mp., înscris în C.F. nr. 50306 (nr. C.F. vechi 10225, nr. top. 1794), sub nr. cad. 50306, pe care este edificat obiectivul turistic Hotel Cavalerul, situat în str. Consiliul Europei, nr. 6.

(3) Redevenţa se va dimuna prin recalculare în mod corespunzător.

(4) Restul clauzelor contractuale rămân neschimbate.

(5) Modificarea contractului de concesiune se va face prin act adiţional, începând cu data de 01.06.2015.
Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Compartimentul juridic din cadrul Municipiului Sighişoara.
Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                            PREŞEDINTE DE ŞEDINŢĂ,

  

           Marieta Maria Fintoc 

                                                                                        Contrasemnează/Avizat pentru legalitate

                                                                                                                  SECRETAR,



                                                                                                                     Anca Bizo
   Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Direcţia Economică;

  1 ex. Compartimentul juridic;

  1 ex. S.C. Teleson S.R.L.
11 ex. 

A.B.
